WP-speler wat glo dronkbestuur se naam bekendCheslin Kolbe. Foto: Rugby365.com Die rugbyspeler van die Westelike Provinsie wat oor die naweek vir beweerde dronkbestuur in hegtenis geneem is, se naam is bekend gemaak. Cheslin Kolbe (20) is tydens ŉ padblokkade in Gordonsbaai in hegtenis geneem, het Beeld Woensdag berig. Kolbe was ŉ junior Springbok en het twee weke gelede in sy eerste Curriebeker-eindstryd gespeel. Hy is op R500 borgtog vrygelaat. Sy saak is uitgestel tot 13 Augustus 2014. Adv. Wallis Roux, Kolbe se prokureur, het aan die koerant gesê hulle wag nog vir die uitslae van Kolbe se bloedtoetse voordat hulle die weg vorentoe gaan bepaal. – SAPA Lees ook: WP-speler vas oor dronkbestuur